open-index/open-wikipedia-markdown huggingface dataset:
Franciscus Sagasti

**Franciscus Sagasti**, vulgo plene *Francisco Rafael Sagasti Hochhausler* (Limae die 10 Octobris 1944 natus) est politicus et scriptor de re politica Peruvianus. 

Matre Vindobonae nata, patre Peruviano, Limae educatus, ibidem Universitatem nationalem ingeniariae frequentavit. Insuper in Civitatibus Foederatis apud universitatem civicam Pennsylvaniensem universitatemque Pennsylvaniensem eruditus est.

Legatus congressu Peruviano a die 16 Martii 2020, praeses congressus die 16 Novembris eiusdem anni electus, ex hoc officio praeses Peruviae a die insequenti usque in 28 Iulii 2021 meruit.

## Scripta 
* 1972 (cum Jorge Bravo Bresani, Augusto Salazar Bondy) : *El reto del Perú en la perspectiva del tercer mundo.* Limae: Moncloa-Campodónico
* 1977 : *Tecnología, planificación y desarrollo autónomo.* Limae: Instituto de Estudios Peruanos
* 1978 : *Ciencia y tecnología para el desarrollo: informe comparativo central del proyecto STPI*. Bogotae
* 1981 : *Ciencia, tecnología y desarrollo latinoamericano.* Mexicopoli: Fondo de Cultura Económica
* 1983 : *La política científica y tecnológica en América Latina.* Mexicopoli: Colegio de México, Programa de Ciencia y Tecnología para el desarrollo, 1983
* 1996 (cum Pepi Patrón, Nicolás Lynch, Max Hernández) : *Democracia y buen gobierno: informe final del Proyecto Perú.* Limae: Editorial Apoyo
* 1996 (editor cum Jean-Jacques Salomon, Céline Sachs) : *Una búsqueda incierta: ciencia y tecnología para el desarrollo.* Mexicopoli: Fondo de Cultura Económica
* 1999 (cum Gonzalo Alcalde) : *Development Cooperation in a Fractured global Order.* Ottawae: International Development Research Centre
* 2000 : *A Foresight and Policy Study of the Multilateral Development Banks.* Holmiae: Swedish Ministry for Foreign Affairs
* 2000 : *Perú: Agenda y Estrategia para el Siglo 21.* Limae: Agenda: PERÚ
* 2002 : *La banca multilateral de desarrollo en América Latina*. Naciones Unidas
* 2005 : *Knowledge and Innovation for Development*. Londinii: Edward Elgar Publishing
* 2005 (cum Keith Bezanson, Fernando Prada) : *The Future of Development Financing: Challenges and Strategic Choices*. Basingstoke: Palgrave Macmillan
* 2007 (cum Úrsula Casabonne, Fernando Prada) : *Power, Purse and Numbers: A Diagnostic Study of the UN Budget and Finance Process and Structure.* Holmiae: The Four Nations Initiative
* 2011 : *Ciencia, tecnología, innovación. Políticas para América Latina.* Limae: Fondo de Cultura Económica
* 2017 (cum Lucía Málaga Sabogal) : *Un desafío persistente. Políticas de ciencia, tecnología e innovación en el Perú del siglo 21.* Limae: Fondo de Cultura Económica

## Nexus externi 
* 

Categoria:Nati 1944
Categoria:Homines vivi
Categoria:Scriptores Peruviae
Categoria:Politici Peruviae
Categoria:Duces civitatum
Categoria:Alumni Scholae et Universitatis Ingeniariae (Lima)
Categoria:Alumni Universitatis Civicae Pennsilvaniensis
Categoria:Alumni Universitatis Pennsylvaniensis
Billa (grex ludorum follis volatilis)

**Billa**, vulgo plenius **Billa Volley Team**, est athleticus follis volatilis grex, Mediolani in Italia anno 2000 ad memoriam Andreae Brambillae conditus.

## Historia 
Die 14 Octobris 2000, Billa fuit cooptata Foederationi Italicae Follis Volatilis. Primos annos certamini Billae fuit 2000-2001; liga fuit FIPAV divisionis III marium, victum.

Billa est socius aliquorum ludi litterari in nona Mediolani regione:
* Comprehensivum Institutum "Orion"
* Comprehensivum Institutum "Sorores Agazzi"

Billa praebet scholis doctrinam follis volatilis pueris.

Billae alteri campi sunt:
* Instituto Educatio Superior Iosephus Ludovicus Lagrange, in viā Alexandro Litta Modignani 65 Mediolani.
* Divisio II feminarum
* Sub 19 feminarum
* Sub 17 feminarum
* Sub 15 feminarum
* Sub 14 feminarum
* Sub 13 feminarum
* Sub 12 feminarum
* Sub 17 marium
* Sub 15 marium
* Sub 13 marium
* S3 follis volatilis

## Notae 
## Nexus externi 
* "Billa Volley Team" (situs proprius).

Categoria:Constituta 2000
Categoria:Mediolanum
Categoria:Societates ludorum athleticorum
Hormon corticotrophinum liberans

**Hormon corticotrophinum liberans** sive **corticoliberinum**, etiam **factor liberans corticotrophini** (Anglice *CRF*) est hormon et neuropeptidum, nuntius chemicus 41 aminoacidorum, de hypothalami nucleo paraventriculari liberatus. Nomen eius geni est *CRH* (imminutio Anglica, *corticotropin-releasing hormone*). Hormon pars *axis hypothalamicae et pituitariae et adrenalis* est, ita ut liberatio hormontis corticotrophinum liberantis stimulationem lobi anterioris hypophysis ad hormon adrenocorticotropinum (*ACTH*) liberandum perficit.

Hoc hormon est principalis responsi factor secundum contentionem animi et corporis.

Deminutio multitudinis hormontis in morbi Alzheimeriani patientibus, et aliorum morborum neurodegenerativorum observata est. Mutatio genetica, autosomalis recessiva, effectus multiplices et etiam fatales metabolismi, ut hypoglycaemia et hepatitidis exerceant. Proteinum hormon etiam de lymphocytis T et de placenta liberatur. In placenta hormon corticotrophinum liberans est indicator chemicus longitudinis gestationis ita tempus temporis partus gubernat, cum incremento celere initio partus.

## Notae 
* Systema excitans reticulare ascendens

## Nexus externi 
* *You and your hormones* de De hormonte corticotrophinum liberante. 

Categoria:Hormonta
Mauro Cabral

thumb|Mauro Cabral cum Pidgeon Pagonis anno 2013
**Mauro Cabral** (natus die 2 Octobris 1971 Cordubae) est incola Argentinae et activista pro iuribus intersexualium ac transgenerum, qui praeses origanizationis GATE est. Inter 29 signatores ad Yogyakartae Principia est. Anno 2015 Praemium Bob Hepple Equality accepit.

Mauro Cabral ipse intersexualis est; in corpore mulieris natus ut vir vivit. Alma mater eius Universitas Cordubensis Tucumanae est, ubi gradum academicum historiae acquisivit.

## Notae 
## Nexus externi 
*Situs publicus (Hispanice)

Categoria:Incolae Argentinae
Categoria:Pacis fautores
Categoria:LGBT
Categoria:Alumni Universitatis Cordubensis Tucumanae
Raphael Cadenas

**Raphael Cadenas** (natus Barquisimeto, die 8 Aprilis 1930) poeta venetiolanus est. Multos annos lector in Universitate Centrali Venetiolae fuit. Praemium nationale literaturae consideratum est (1985). Praemium literaturae Guadalajarae in Mexico anno 2009 et praemium García Lorca anno 2015 sumpsit. Anno 2022 praemium Cervantes accepit.

## Vita 
Raphael Cadenas die 8 Aprilis 1930 in Barquisimeto natum est. Anno 1948 liber primer suus cum prologo scriptoris Salvatoris Garmendia in urbe sua impressus est.

## Opera selecta 
#### Poesis 
* *Cantos iniciales* (1946)
* *Una isla* (1958)
* *Los cuadernos del destierro* (1960 et 2001)
* *Falsas maniobras* (1966). 
* *Intemperie* (1977)
* *Memorial* (1977) (2007)
* *Amante* (1983). *Amante* (2002)
* *Dichos* (1992)
* *Gestiones* (1992). Premio Internacional Juan Antonio Pérez Bonalde
* *En torno a Basho y otros asuntos* (2016)
* *Contestaciones* (Visor Libros, 2018)

#### Anthologiae 
* *Antología* (1958-1993) (1996 et 1999)
* *Poemas selectos* (bid & co. editor, 2004, 2006 y 2009)
* *El taller de al lado* (bid & co. editor, 2005)

#### Prosa 
* *Literatura y vida* (1972)
* *Apuntes sobre San Juan de la Cruz y la mística* (1977 et 1995)
* *Realidad y literatura* (1979)
* *La barbarie civilizada* (1981)
* *Anotaciones* (1983)
* *Reflexiones sobre la ciudad moderna* (1983)
* *En torno al lenguaje* (1985)
* *Sobre la enseñanza de la literatura en la Educación Media* (1998)

## Nexus externi
* Situs proprius
* WorldCat
* De Cadenas et praemio Cervantes 

Categoria:Auctores Hispanici
Categoria:Scriptores Venetiolae
Maurus Vieira

**Maurus Vieira**, vulgo plene *Mauro Luiz Iecker Vieira* (in urbe Fluminensi die 15 Februarii 1951 natus) est legatus et politicus Brasiliae.

Alumnus est universitatis Foederalis Fluminensis et instituti Rio Branco Brasiliopolitani.

Minister a rebus externis meruit, praeside Dilma Rousseff, a die 1 Ianuarii 2015 usque ad 12 Maii 2016. Lula da Silva anno 2022 nuper praeses electus, Maurum Vieira in officium ministri rerum externarum reconduci statuit.

## Bibliographia 
* Clara Balbi, "Quem é Mauro Vieira, que assume Itamaraty no novo governo Lula" in *Folha de S. Paulo* (9 Decembris 2022)
* "Dilma finaliza reforma ministerial e anuncia Mauro Vieira para Itamaraty" in *Folha de S. Paulo* (31 Decembris 2014)
* Pedro Henrique Gomes, "Dilma finaliza reforma ministerial e anuncia Mauro Vieira para Itamaraty" in *Globo* (9 Decembris 2022)

## Nexus externi 
* "Lula anuncia Mauro Vieira para o Itamaraty" (9 Decembris 2022) apud *Poder 360*

Categoria:Nati 1951
Categoria:Homines vivi
Categoria:Politici Brasiliae
Categoria:Alumni Facultatum et Universitatis Foederalis Fluminensis
Categoria:Alumni Instituti Rio Branco (Brasiliopolis)
Categoria:Ministri rerum externarum
Categoria:Legati Brasiliae
Igarka

**Igarka** (Russice Игарка) est urbs in territorio Crasnoiarensi Russiae. Sita est in ripa rami Igarkensis Ieniseae fluminis loco influxu fluvii eiusdem  nominis. Naves marinae ex Oceano Arctico  per sinum Ieniseensem et Ieniseam Igarkam advenire possunt. Incolas 3634 habuit anno 2021 (et circa 20 milia anno 1989).

## Historia
"Igarka" vocabulum fortasse a 'Iegorka", forma vulgari Georgii nominis, derivatum est; Georgius Śiriaiev piscator ramo Ieniseensi nomen dedisse dicitur. A Charitone Laptev et Theodoro Minin loca explorata sunt anno 1740. Saeculo XX ineunte hibernaculum hic positum est. Anno 1929 portus ligno exportando aedificari coepit; urbs ab anno 1931.

## Notae 
## Nexus externi 
Categoria:Urbes territorii Crasnoiarensis
Categoria:Portus oceani Arctici
Categoria:Condita 1929
Stanislaus II (rex Poloniae)

**Stanislaus II Augustus**, e gente **Poniatowski**, natus 17 Ianuarii 1732 in Wolczyn prope Kamenecum et mortuus 12 Februarii 1798 Petropoli fuit ultimus rex Poloniae et  magnus dux Lithuaniae ab anno 1764 ad annum 1796; Stanislao Poniatowski regnante Polonia ter divisa est et Serenissima res publica coronae regni Poloniae magnique ducatus Lithuaniae desiit. 

## Nexus externi
Categoria:Reges Poloniae
Categoria:Magni duces Lituaniae
Dickson

**Dickson** est nomen familiae Anglicum, et multae res nomine unius Dicksonum appellatae, e.g.:

* Dickson Comitatus Tennessiae
* Dickson, insula Russiae
* Dickson, colonia urbana in insula eisdem nominis

## Notae
Anniken Huitfeldt

**Anniken Huitfeldt** (Bærum in urbe die 29 Novembris 1969 nata) est politica Norvegica et scriptrix de re sociali.

Filia iuris consulti, neptis politici Fritz Huitfeldt, in provincia Aggerhusiensi nativa educata est. Alumna est universitatis Osloensis, ubi historiae, et Scholae scientiarum oeconomicarum Londiniensis, ubi praecipue geographiae politicae studuit. Inquisitrix apud institutum Faso ab anno 2000 usque in 2005 operam dedit. Ab his annis commentationes plures Norvegice et Anglice divulgari iussit de re sociali, de minoritatibus, de servitudine; anno 2009 opus de vita politicae Gro Harlem Brundtland edidit.

Ab anno 2005 legata est parlamento Norvegico pro circulo Aggerhusiensi. Primo ministro Ioanne Stoltenberg ministra pueritiae et familiae a die 29 Februarii 2008, ministra a cultura ab 20 Octobris 2009, ministra laboris ab 21 Septembris 2012 meruit. Die 14 Octobris 2021, primo ministro Iona Gahr Støre, ad officium ministrae rerum externarum convocata est.

## Scripta 
* 1996 : *Likhet eller likeverd*
* 1997 : *Fagbevegelsen foran et nytt århundre*
* 2000 : *Sosialdemokratiet 2000*
* 2001 : *Child slavery and child trafficking in West Africa*
* 2001 : *Roma minorities in the Czech and Slovak Republics*
* 2003 : *Næringslivets samfunnsansvar*
* 2004 : *Det globale ekteskapsmarkedet*
* 2005 : *Women in Iraq – Analytical Report*
* 2009 : *Skapsprengere*
* 2009 : *Fortellingen om Gro Harlem Brundtland*

## Bibliographia 
* Ida Halvorsen Kemp, "Skal sjefe over lillebror: Anniken Huitfeldt får 150 nye underordnede i Kulturdepartementet - deriblant sin egen bror Anders" in *Aftenposten* (20 Octobris 2009)

## Nexus externi 
* "Cursus honorum apud parlamentum Norvegicum 

Categoria:Nati 1969
Categoria:Homines vivi
Categoria:Politici Norvegiae
Categoria:Scriptores Norvegiae
Categoria:Alumni Universitatis Osloensis
Categoria:Alumni Scholae Scientiarum Oeconomicarum et Politicarum Londiniensis
Categoria:Ministri culturae
Categoria:Ministri laboris
Categoria:Ministri rerum externarum
Petrus Angulo Arana

**Petrus Angulo Arana**, vulgo plenius *Pedro Miguel Angulo Arana* (anno 1960 natus) est iuris consultus Peruvianus qui a die 10 Decembris 2022 primus minister meret.

Alumnus est Universitatis Nationalis Friderici Villareal, ubi scientias communicationis, et Universitatis Sancti Marci, ubi iuribus studuit; hic gradum doctoris ascendit. Iuxta publicum regiminis Peruviani ministerium de novo codice poenali operam dedit, sed causa improbitatum sexualium hoc munus renuntavisse dicitur. Insuper apud almam matrem Sancti Marci aliasque universitates docuit.

Anno 2020 candidatus factionis *Contigo* praesidatum frustra petivit. Praeside Petro Castillo ab officio deiecto quippe qui tyrannidem imponere conatus esset, Dina Boluarte subito die 7 Decembris praeses creata Petrum Angulo Arana post tres dies ad munus primi ministri convocavit.

## Notae 
## Bibliographia 
* "Pedro Angulo Arana: este es el perfil del nuevo presidente del Consejo de Ministros: el exfiscal anticorrupción juró esta tarde en una ceremonia desarrollada en la Sala Eulogio Eléspuru" in *Expreso* (10 Decembris 2022)
* 

## Nexus externi 
* Curriculum vitae (2015)
* Pagina (usque adhuc fere inutilis) apud regimen Peruvianum
* "Quién es Pedro Angulo, el nuevo presidente del Consejo de Ministros: Perfil y hoja de vida" (11 Decembris 2022) apud *InfoBAE*
* "Estos son los ministros del Gabinete liderado por Pedro Angulo" (10 Decembris 2022) apud *RPP*

Categoria:Nati 1960
Categoria:Homines vivi
Categoria:Alumni Universitatis Nationalis Friderici Villareal
Categoria:Alumni Universitatis Sancti Marci
Categoria:Iuris consulti
Categoria:Politici Peruviae
Categoria:Gubernatores civitatum
Penzhina

**Penzhina** (Russice *Пенжина*) est flumen in territorio Camtschatico Russiae situm. In planitie montana Kolymensi exoritur, circiter 713 chm patet, per montes et per planities fluens, et in sinum Penzhinensem (partem sinus Schelechovii maris Ochotensis) per aestuarium magnum effunditur. 

In ostio Penzhinae aestus marini altissimi in omni Russia fiunt; nam usque ad 13,4 m altitudinem habent, et flumen rursum vertitur.  

Coraecice flumen ''Мыгыкивэем, Mygykive'em*, id est "flumen tempestatum" nominatur; nomen *Penzhina* a vocabulo Tschuctschico *pennyn*, *locus aggessionis''' (nam bellicosa Tschuctschorum gens erat).

## Notae 
## Nexus externi 
Categoria:Flumina Russiae Asiaticae
Categoria:Systema fluviorum maris Ochotensis
Categoria:Territorium Camtschaticum
Sinus Ieniseensis

thumb|Sinus Ieniseensis in tabula colore rubro indicatus est
**Sinus Ieniseensis** (Russice Енисейский залив) est sinus longus maris Karensis, aestuarium fluminis Ieniseae. In territorio Crasnoiarensi Russiae inter paeninsulam Gydaënsem et litus continentale, quod ad Taimyrem ducit, situs est. Longitudinem plus 225 chm, latitudinem in introitu 150 chm, et profunditatem ad 20 m habet. 

Insula Sibiriakovii satis magna medio introitu a mari in sinum iacet. Insula Dickson, ubi Dickson portus situs est, ad litus orientale huius introitus adiacet.

A saeculo XVII nautis notus est.

## Notae
## Nexus externi
Categoria:Territorium Crasnoiarense
Categoria:Sinus maris Karensis
Dina Boluarte

**Dina Boluarte**, vulgo plene *Dina Ercilia Boluarte Zegarra* (Chalhuanca in oppido die 31 Maii 1962 nata) est politica Peruviae.

Alumna est universitatis Sancti Martíni de Porres Limae in urbe ubi iuribus studuit. 

Petrus Castillo praeses, illa praeses vicaria die 28 Iulii 2021 electi sunt. Petro Castillo die 7 Decembris 2022 e praesidatu eiecto, ut qui tyrannidem imposuisse conatus esset, Dina Boluarte statim praesidatum adsumpsit.

## Bibliographia 
* "Peru president paves way for early elections after two killed in latest protests" in *The Guardian* (12 Decembris 2022)
* Dan Collyns, "Peru president removed from office and charged with ‘rebellion’ after alleged coup attempt" in *The Guardian* (7 Decembris 2022)
* Dan Collyns, "Growing outrage as protesters descend on Lima to urge Peru president to quit" in *The Guardian* (19 Ianuarii 2023)

## Nexus externi 
* "Roberto Sánchez aseguró que el expresidente Pedro Castillo es “un preso político”" (11 Decembris 2022) apud *InfoBAE*
* "Investigación a Dina Boluarte por caso Club Apurímac continúa pendiente en la SAC" (10 Decembris 2022) apud *InfoBAE*

Categoria:Nati 1962
Categoria:Homines vivi
Categoria:Politici Peruviae
Categoria:Duces civitatum
Categoria:Alumni Universitatis Sancti Martini de Porres
Ibraimus Traoré

**Ibraimus**, vulgo *Ibrahim* **Traoré** (anno 1988 natus) est miles et politicus Burkina Faso.

Bondokuy in oppido natus, ibi et in urbe Bobodiulasso educatus est. Alumnus est universitatis Uagaduguensis. Miles inscriptus, studiis apud Academiam militarem Georgii Namoano prope Pô absolutis, Maliam anno 2014 missus est iuxta cohortem "" Nationum Unitarum, ubi circa Timbuctum propter successus suis in commentariis militaribus nominatus est.

In patriam reditus contra  regionis septentrionalis bellum civile gerebat. Inter fautores fuit Pauli Henrici Sandaogo Damiba qui mense Ianuario 2022 regimen Burkinense evertit seque praesidem ad interim proclamavit. Quo invicem everso Traoré ipse se praesidem die 6 Octobris 2022 proclamari iussit. Quem iam ante duos dies faverat Eugenius Prigožin mercennariorum gregis Wagner: "Salvere iubeo" ait "adiumentumque capitano Ibraimo Traoré voveo".

## Notae 
## Bibliographia 
* 

## Nexus externi 
* "Izina mu makuru: Menya Capt Ibrahim Traoré wafashe ubutegetsi i Ouagadougou" (3 Octobris 2022) apud *BBC Monitoring*

Categoria:Nati 1988
Categoria:Homines vivi
Categoria:Milites Burkina Faso
Categoria:Politici Burkina Faso
Categoria:Duces civitatum
Categoria:Alumni Universitatis Uagaduguensis
Categoria:Alumni Academiae Militaris Georgii Namoano
Michael Martin (politicus Hiberniae)

**Michael**, vulgo *Micheál* **Martin** (Corcagiae in urbe die 1 Augusti 1960 natus) est politicus Hiberniae.

Filius militis, in urbe nativa educatus, ibidem apud Collegium Universitatis Corcagiense eruditus est. Breve spatium praeceptor meruit, sed legatus consilio municipali Corcagiensi anno 1985, legatus parlamento Hibernico anno 1989 electus est, factionis Militum fati (*Fianna Fáil*) sodalis. Dux huius factionis ab anno 2011 meret. Minister eruditionis anno 1997, minister valetudinis et iuventutis anno 2000, minister negotii commerciique anno 2004, minister a rebus externis anno 2007 factus est, quo munere usque in 2011 functus est. Die 27 Iunii 2020 primus minister creatus est, dux coalitionis triplicis cui factiones Familia Hibernorum (*Fine Gael*) et Virides cum Militibus fati convenerant. 

## Bibliographia 
* "Fianna Fáil leader Micheál Martin has been elected Taoiseach" in *The Journal* (27 Iunii 2020)
* Katie Hannon, *The Naked Politician*. Dublini: Gill & Macmillan, 2004. ISBN 978-0-7171-3694-0
* Conor Hunt, "Micheál Martin's journey to the Taoiseach's office" (27 Iunii 2020) apud *RTE*

## Nexus externi 
Categoria:Nati 1960
Categoria:Homines vivi
Categoria:Politici Hiberniae
Categoria:Praeceptores
Categoria:Alumni Collegii Universitatis Corcagiensis
Categoria:Gubernatores civitatum
Categoria:Ministri eruditionis
Categoria:Ministri valetudinis
Categoria:Ministri commercii
Categoria:Ministri rerum externarum
Avis maritima

[thumb|alt=black seabird flying against blue sky|*[Onychoprion fuscatus* est avis maxime aerialis et maritima, quae aliquot menses continuos supra mare degit, ad terram rediens solum feturae causa.]]
[thumb|alt=skull of ancient seabird with teeth set into bill|[Caput *Hesperornis,* avis maritimae Cretaceae.]]

**Avis maritima**, etiam **avis marina** appellata, est avis ad vitam intra circumiecta maritima apta. Quae modo vivendi, moribus, physiologiaque variae, insignem evolutionem convergentem saepe exhibent, quia easdem circumiectorum difficultates et propriorum oecologiae locorum adaptationes similes fecerunt. Prima aves maritimae aevo Cretaceo evolutae sunt, et hodiernae avium maritimarum familiae Palaeogeno ortae sunt.

## Familiae avium maritimarum
Greges avium infra perscripti usitate aves maritimae habentur.

**Sphenisciformes** (aquae Antarcticae et meridianae; 16 species)
* Spheniscidae

**Procellariiformes** (panoceanicae et pelagicae; 93 species)
* Diomedeidae
* Procellariidae
* Pelacanoididae
* Hydrobatidae

**Pelecaniformes** (per omnem orbem terrarum; 8 species)
* Pelecanidae

**Suliformes** (per omnem orbem terrarum; circa 56 species)
* Sulidae
* Phalacrocoracidae
* Fregatidae

**Phaethontiformes** (maria tropica per omnem orbem terrarum; 3 species)
* Phaethontidae

**Charadriiformes** (per omnem orbem terrarum; 305 species, sed solum hae familiae aves maritimae describuntur.)
* Stercorariidae
* Laridae
* Sternidae
* Rhynchopidae
* Alcidae

Altera avium maritimarum taxinomia in taxinomia Sibley-Ahlquist invenitur.

*

## Notae
## Bibliographia
*Furness, R. W. 2012. *Seabird Ecology.* Springer Science & Business Media. ISBN 978-1-4613-2093-7.

## Nexus externi
*Seabirds.net (World Seabird Union).
*BirdLife International; Save the Albatross Campaign.
**Marine Ornithology, Journal of Seabird Science and Conservation.*
Paeninsula Gydaënsis

**Paeninsula Gydaënsis**' (Russice *Гыданский п-ов*) est paeninsula Siberiae inter sinum Obiensem (cum Tasensi) et sinum Ieniseensem maris Karensis sita. Sinus Gydaënsis paeninsulae partem septentrionalem in duas paeninsulas minores, Iavai et paeninsulam Mammuthi, dividit. Nomen habet a Gyda flumine in sinum Gydaensem influentis. Pars paeninsulae Gydaensis occidentalis in districtu autonomo Iamalo-Nenetico et pars orientalis in territorio Crasnoiarensi sita est. 

Tundra paludinosa lacubus abundans paeninsulam occupat, sub quam congelatio aeterna iacet; gasium naturale inventum est.

## Notae
## Nexus externi
Categoria:Paeninsulae Russiae Asiaticae
Categoria:Mare Karense
Categoria:Districtus autonomus Iamalo-Neneticus
Categoria:Territorium Crasnoiarense
Anna Caecilia Gervasi

**Anna Caecilia Gervasi**, vulgo plene *Ana Cecilia Gervasi Díaz* (nata die 1 Decembris 1966; mortua circa diem 4 Septembris 2024) fuit legata et politica Peruviae. Die 10 Decembris 2022 ministra rerum externarum facta est, praeside Dina Boluarte, primo ministro Petro Angulo Arana.

Alumna est Pontificiae Universitatis Catholicae Peruvianae, Academiae Diplomaticae Peruvianae, Scholae Scientiarum Oeconomicarum Londiniensis, Instituti Studiorum Superiorum Internationalium Genavensis. Ab anno 1995 iuxta ministerium rerum externarum Peruvianum et apud legationes exteriores operam dedit: anno 2017 consul generalis Peruviae in urbe Toronto creata est. 

## Nexus externi 
* Pagina et curriculum vitae apud regimen Peruvianum
* Curriculum vitae (2020)
* "Cecilia Gervasi Díaz, perfil y hoja de vida de la nueva ministra de Relaciones Exteriores" (10 Decembris 2022) apud *InfoBAE*
* "Ana Cecilia Gervasi Díaz es la nueva ministra de Relaciones Exteriores" (10 Decembris 2022) apud *RPP*

Categoria:Nati 1966
Categoria:Mortui 2024
Categoria:Politici Peruviae
Categoria:Legati Peruviae
Categoria:Alumni Universitatis Catholicae Peruvianae
Categoria:Alumni Academiae Diplomaticae Peruvianae
Categoria:Alumni Scholae Scientiarum Oeconomicarum et Politicarum Londiniensis
Categoria:Alumni Instituti Studiorum Superiorum Internationalium Genavensis
Categoria:Ministri rerum externarum
Temalas

**Temalas** (Graece Τημάλας) vel **Aeravati** (Birmanice ဧရာဝတီ, *Eiavadi*), vulgo **Irrawaddy**, est flumen Birmaniae maximum. In regione Kachin e confluentia fluviorum Mali et Nmai oritur, qui e decliviis Himalaiorum fluunt, circa 2300 chm fluit et in mare Andamanense oceani Indici per delta maximum effunditur. Mandalay,
Amarapura, Sagaing, Ava, Katha ‎urbes ad Temalam sitae sunt. 

## Notae 
## Nexus externi 
Categoria:Flumina Birmaniae
Categoria:Systema fluviorum Oceani Indici Asiae
Ova spongia ex herbis aromaticis

thumb|Ova spongia ex herbis aromaticis
**Ova spongia ex herbis aromaticis**, Francogallice *Omelette aux fines herbes* est sphungati genus in Francia perfectum, alibi nonnumquam sub appellatione Francica oblatum.

## Praehistoria 
Aliquid huius generis, herbis pluribus commixtum, iam saeculo XIV exeunte a patrefamilias Parisiensi descriptum est:

Martinus Comensis, qui anno circiter 1470 de arte culinaria Italice scripsit, sphungatum descripsit quod medio inter ova spongia Francica recentiora et frictatas Italicas recentiores iacet, caseo semper addito, insuper herbis si placeat. Ibi Martinus "frictata" rubricat; amicus autem Platina, eandem rem Latine recitans, nomen neque Latinum neque Italicum huius ferculi praeponit:
:OVA QUOVISMODO COCTA, AC DE AGITATIS ET CONFRACTIS PRIMO Ova cum modico aque ac lactis bene agitata et confracta aut tudecula aut cochleare caseo trito commiscebis. Mixta ex butiro vel oleo coques. Suaviora erunt si et parum cocta et dum coquuntur nunquam voluta fuerint. Herbacei coloris si voles, his blete petroselini plusculum, succi buglossi mente amaraci salvie parum, addes. — Aliter easdem herbas concisas et frictas modicum in butyro aut oleo superiori impense admiscebi ac coques.

## Evolutio recentior 
Franciscus Petrus de La Varenne anno 1653 praecepta *aumelette aux herbes* dederat. Post tres annos prima praecepta sub nomine hodierno *... fines herbes* a Petro de Lune anno 1656 data sunt:
:''Battez une douzaine et demye d'œufs avec fines herbes, siboulettes achées menu, et une demy douzaine d'anchois par morceaux, et faites omelette avec beurre blanc, mettez jus de citron ou d'orange en servant* ("Ova duodeviginti concutias cum herbis aromaticis schoenoprasisque minutim concisis atque sex apuis confractis: sphungatum facias e butyro candido: inspergas sucum limonum sive aurantiorum; inferas").
:*Mettez fines herbes achées avec la mesme paste, et petits morceaux de beurre, faites la cuire à petit feu, et la servez avec poivre blanc et oranges'' ("Immittas herbas aromaticas concisas in massam [iam descriptam], igne modico coques, cum pipere candido et aurantiis inferas").

## Notae 
## Bibliographia 
* 1653 :  ("Aumelette aux herbes")
* 1656 : 
* 1873 : 
* 1895 : 

Categoria:Sphungata
Categoria:Ars coquinaria Francica
Sinus Baidaratzkensis

thumb|Sinus Baidaratzkensis in tabula colore rubro indicatus est
**Sinus Baidaratzkensis** vel melius **Baidaratensis** est sinus maris Karensis inter paeninsulam Iugricam et Iamalem situs. Litora sinus in districtibus autonomis Nenetico et Iamalo-Nenetico Russiae iacent. Longitudinem plus 185 chm, latitudinem in introitu 78 chm, et altitudinem ad 20 m habet. 

Baidarata flumen in sinum effunditur et Karae ostium prope ad introitum in sinus situm est. Vici Ostium Karae et Ostium Iuribei et Iary et Morrasale in litoribus situ sunt.

## Notae
## Nexus externi
Categoria:Districtus autonomus Neneticus
Categoria:Districtus autonomus Iamalo-Neneticus
Categoria:Sinus maris Karensis
The Girl on the Train (pellicula 2016)

thumb|Logotypus

***The Girl on the Train*** (fere 'Mulier tramine vecta') est pellicula tremenda Americana, cui Tate Taylor anno 2016 faciendae moderatus est. Scriptum scaenarium pelliculae ab Erin Cressida Wilson factum in mythistoria eiusdem nominis a Paula Hawkins scripta positum est. In qua fabula cinematographica Aemilia Blunt in primis partibus agendis excellit.

## Argumentum 
[thumb|upright=1.25|Statio ferriviaria [Ardsley-on-Hudson in pellicula crebriter visa]]
Rachel Watson, mulier repudio dimissa, domum suam pristinam cotidie tramine praetervecta facere non potest, quin maritum suum pristinum cum nova uxore et infante fauste et feliciter viventem intueatur. Rachel ipsa intemperatae potationi dedita perturbationibus memoriae laborat. Non solum vitam mariti quem amisit animadvertit, sed etiam vitam beatam vicinae familiae Meganae et Scotti Hipwell observat, quorum matrimonium quam integerrimum esse videtur, donec accidit, ut ex tramine aliquid necopinati videat. Qua re excitata eventis se immiscere constituit.

## Partium distributio 
* Aemilia Blunt est Rachel Watson, femina potax repudio dimissa
* Iustinus Theroux est Thomas Watson, Rachelis maritus pristinus; Annae maritus novus
* Rebecca Ferguson est Anna Watson, Thomae uxor
* Haleia Bennett est Megana Hipwell, Annae et Thomae gerula
* Lucas Evans est Scottus Hipwell, Meganae maritus
* Allison Janney est DS. Riley, indagatrix
* Edgar Ramírez est Dr. Kamal Abdic, Meganae psychiater
* Lisa Kudrow est Martha, Thomae pristini ducis uxor
* Laura Prepon est Catherina, Rachelis amica

## Bibliographia 
* Peter Travers, "‘Girl on the Train’ Review: Emily Blunt Powers Sex-Lies-and-Murder Mystery" in *Rolling Stone* (4 Octobris 2016)

Categoria:Pelliculae 2016
Categoria:Pelliculae Universal Pictures
Ova spongia e thunno

thumb|Ova spongia e thunno involuta
**Ova spongia e thunno** sunt genus sphungatorum e thunnina lactibusque carpionum confectum. Ioannes Anthelmus Brillat-Savarin primus hoc ferculum sub titulo ''L'Omelette du Curé* descripsit; Alexander Dumas recentius *Omelette au thon de Brillat-Savarin* intitulavit. Sphungatum non dissimile et in Iaponia paratur.

## Cena, cui *L'Omelette du Curé'' intererat 
Cena castimonialis satisque modesta, sed epicureana, quam presbyter quidam sumebat, ab Iulia Récamier interrupta, continuit:
* Potagium ex iure cammarorum, iam remissum
* Tructa salmonea; ova spongia e thunno; acetaria, nuper inlata
* Caseus de Septem acervis; mala tria ; confectura
* Coffeum
 
## Bibliographia 
thumb|Sphungatum e thunno holeribusque conditis Iaponicum
* 1825 : 
* 1847 : 
* 1873 : 

Categoria:Sphungata
Categoria:Fercula e piscibus
Categoria:Ars coquinaria Francica
Categoria:Ars coquinaria Iaponica
Sinus Gydaënsis

thumb|Sinus Gydaënsis in tabula colore rubro indicatus est
**Sinus Gydaënsis** est sinus longus maris Karensis, quo paeninsulae Gydaënsem  pars septentrionalis in duas paeninsulas minores, Iavai et paeninsulam Mammuthi, dividitur. Nomen habet a Gyda flumine in sinum influente. Flumen maius in sinum influens est *Iuribei*. In districtu autonomo Iamalo-Nenetico Russiae situs est. Longitudinem plus 200 chm, et profunditatem ad 8 m habet. Vici Promunturium Nigrum et Gyda ad partem interiorem sinus situi sunt,  Matiusale et Mongataliang ad intrioitum.

## Notae
## Nexus externi
Categoria:Districtus autonomus Iamalo-Neneticus
Categoria:Sinus maris Karensis
Loona

thumb|Loona
**Loona** (이달의 소녀, ad lit. 'Puella huius mensis') grex musicus Reipublicae Coreanae est. Congregatae sunt anno 2018.

## Gregis sodales 
* HeeJin
* HyunJin
* HaSeul
* YeoJin
* ViVi
* Kim Lip
* JinSoul
* Choerry
* Yves
* Chuu
* Go Won
* Olivia Hye

* K-pop

## Nexus externus 
* Gregis pagina officialis

Categoria:Greges musici Coreae
Categoria:Constituta 2018
Ova spongia matris Poulard

[thumb|[Gastronomia Normannica: Ova spongia matris Poulard parantur]]
thumb|Ova spongia matris Poulard coquuntur
thumb|Ova spongia matris Poulard offeruntur
**Ova spongia matris Poulard**, Francogallice *omelette de la mère Poulard*, sunt sphungatorum genus, illa methodo paratum sicut Anna Poulard popinaria Normannica prima omnium docuit. Illa cum marito ab anno 1888 deversorium ''Le Lion d'Or* ("leo aureus") sub monte Sancti Michaelis gerebat: ibi plurimi peregrinatores convenerunt ad sphungata hospitalitatemque "matris Poulard" experiendas. Ganearii plures Montis Sancti Michaelis "ova spongia matris Poulard" mox proponebant atque usque hodie offerunt.

## Notae 
## Bibliographia 
* E. Couillard, *La Mère Poulard* Textus
* Elizabeth David, "An Omelette and a Glass of Wine" in *Besides* (Decembri 1959); reimpressa in Elizabeth David, *An Omelette and a Glass of Wine* (1984)
* Nathaniel Newnham-Davis, *The Gourmet's Guide to Europe'' (3a ed. Londinii: Grant Richards, 1911) pp. 88-89

## Nexus externi 
* "La Mère Poulard et le secret de sa fameuse omelette"
Ussuri

**Ussuri** (Russice Уссури, Sinice 乌苏里江, *Wūsūlǐ Jiāng*, nomen in lingua Mandshurica antiqua **flumen Fuligineum** significat), est flumen Orientis Extremi, per Russiam (territoria Maritimum et Fortunianum) et Sinas (provincia Heilongjiang) fluens.

In monte Nivoso (*Snežnaia*) iugi Sichote Alinensis oritur, in planitiem exit et longe per confinium Russiae et Suinarum fluit; iugum Caeruleum Orientale et iugum Caeruleum transit et in ramum Amuris prope ad *Kazakevičevo* vicum effunditur. Sungatschi flumen aquas Chankae lacus in Ussuri affert. Fabrica Silvestris (*Lesozavodsk*) urbs, Scaturigines Montanae (*Gornyie Kliuči*), *Čuguievka*, *Kirovskij* vici ad Ussuri siti sunt.

## Notae 
## Nexus externi 
Categoria:Flumina Sericae
Categoria:Heilongjiang
Categoria:Flumina Russiae Asiaticae
Categoria:Territorium Fortunianum
Categoria:Territorium Maritimum
Categoria:Systema Amuris fluminis
On ne fait pas d'omelettes sans casser des œufs

[thumb|upright=1.5|Ova (prima acie) quae mox ad [ova spongia matris Poulard facienda frangentur]]
 (variis fontibus variatim dictum: scilicet "ova spongia nulla facies nisi ova fregeris") est proverbium Francogallice ante annum 1721 inventum. Saepe in commentariis de rebus novis Francicis legitur. Ita de pugna anno 1794 gesta: ''C'est ici le cas de dire qu'on ne fait pas d'omelettes sans casser des œufs; cette bataille fut très-décisive sans doute, mais très-meurtrière des deux côtés* ("Hoc casu dicere oportet nulla sphungata fieri nisi ova frangantur: proelium enim sine dubio definitivum fuit, sed exercitui utrique exitiale").

Eisdem annis, in narrationibus Anglice versis de bellis civilibus Francicis, haec locutio nonnumquam Anglice reddita est. Qui primum ita scribit, vocabulum Anglicum *omelet* haud omnibus notum esse censens, paulo mutavit. *They said to him, you have made us lose a great many men. "Ah! One cannot make pancakes without breaking eggs."* Diurnarius alius mox versionem fideliorem dedit: *It was remarked to him that he had caused the death of a great many persons. Yes, he replied, omlets are not made without breaking eggs.'' ("'Mortem plurum nostrorum,' dixerunt, 'effecisti;' 'sic,' respondit, 'nam nisi ova frangantur ova spongia non fiunt.'")

Locutionem optime cognitam sunt qui alludunt tantum, verbis complementariis omissis. Paulus Valéry epistulam ad Andream Gide anno 1898 mittens *tous ces éternels cocos* vituperavit *qui veulent faire des omelettes sans casser les inévitables oeufs* ("omnes istos fatuos qui ova spongia facere volunt, ovis ineluctabilibus non fractis"). Romanus Rolland anno 1911 talibus sententiis politicos, qui novas res sine pugna quaerebant, sprevit: ''Ils eussent voulu battre l'omelette sans casser d'oeufs. En tout cas, ils aimaient mieux que les oeufs cassés fussent ceux du voisin.* ("sphungatum contundere voluerant, ovis non fractis: ad minimum ova aliena, non sua, periclitari sperabant").

## Notae 
## Bibliographia 
* 
* 
* "Omelette" apud *TLFi''

## Nexus externi 
* 

Categoria:Locutiones Francogallicae
Categoria:Proverbia
Categoria:Sphungata
Astynome

**Astynome** (᾿Αστυνόμη, fere 'procuratrix urbis') est nomen aliquot feminis inditum, quod praesertim apud mythographos et scholiastas invenitur. Astynome ad hasce feminas refertur: 
# Adrasti soror, ex qua Hipponous Capaneum (Apollod. 3.63 Wagner; Hyg. *Fab.* 70) et Periboeam (Apollod. 1.74 Wagner) genuit.  
# Apollinis sacerdotis Chrysae filia (apud scholiastas), quae apud Homerum patronymico nomine q.e. Χρυσηίς (Chryseis) appellatur. 
# Una ex Amphionis et Niobae filiabus (Hyg. *Fab.* 69)
# Calydonis mater ex Are (Ps.-Plut. *De fluviis* 22.4 = 7.322 Bernard)-

## Bibliographia 
* Bethe, Erich (1896) Astynome. *RE* II.2:1869.
* Bloch, René (2006) Chryseis. *Der Neue Pauly*, ediderunt Hubert Cancik & alii.
* Scherf, Johannes (2006a) Calydon. *Der Neue Pauly*, ediderunt Hubert Cancik & alii.
* Scherf, Johannes (2006b) Hipponoos. *Der Neue Pauly*, ediderunt Hubert Cancik & alii.

Categoria:Mythologia
Paeninsula Iugrica

thumb|*Silovaia* flumen sub iugo Pai Choi in paeninsula Iugrica
**Paeninsula Iugrica**' (Russice *Югорский п-ов*) est paeninsula in extremitate Europae boreorientali, in districtu autonomo Nenetico Russiae sita. Mare Petschoricum (pars maris Barentsiani) et sinum Baidaratensem maris Karensis dividit; ipsa freto Iugrico tenui a Vaigatia insula separata est. Area paeninsulae circa 18 milia chm2 est.

Amderma est portus paeninusulae maxima. Pai Choi iugum humile (montium Uralium continuatio) paeninsulam in partes orientalem et occidentalem dividit. Cacumen iugi Paichoiensis altissimum est Moreiz (423 m). Tundra muscosa vel polygonalis terras paeninsulae operit.

## Notae
## Nexus externi
Categoria:Paeninsulae Russiae Asiaticae
Categoria:Mare Karense
Categoria:Mare Barentsianum
Categoria:Districtus autonomus Neneticus
Categoria:Paeninsulae Russiae Europaeae
Mana (Russia)

**Mana** (Russice Мана) est flumen in Siberia, in territorio Crasnoiarensi Russiae, accola dexter Ieniseae. E lacu Manensi oritur, in fluxu superiore *Mana Dextra* nominatur, per Albimontium Manense (Saiani Orientalis partem) transit et in Ieniseam prope vicum Ostium Manae (''Ust'-Mana*) effunditur. 

In 12 chm a fonte circa chiliometrum sub terra fluit. Cataractas fluxu superiore haber multas.

## Notae
## Nexus externi
* Mana in *Registro nationali aquarum'' 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Dickson (colonia urbana)

**Dickson** (Russice Диксон) est colonia urbana in territorio Crasnoiarensi Russiae. Sita est in ostio sinus Ieniseensis ad litus maris Karensis. Pars coloniae in insula Dickson aedificata est, pars in litore continentali; eas partes fretum Vega dividit. Incolas 319 habuit anno 2021 (ad quinque milia annis octogesimis saeculi XX). Portus et locus habitatus perpetuus (non statio exploratoria vel militaris) est Russiae maxime septentrionalis.

 Sovietico (1965)]]
## Historia
Pomoris insula a saeculo XVII nota erat; anno 1610 Condratius Kuročkin Ieniseae ostium visitavit. Insula tunc *Longa* (*Dolgij*) vel *Cosmae* (''Kuz'kina*) nuncupabatur. Anno 1737 Charito Laptev hic navigavit et anno 1938 Theodorus Minin, qui insulam *Boreorientalem Maiorem'' nominavit. Anno 1875 Nordenskiöldii expeditio hos locos exploravit; tunc nomen hodiernum insulae datum est.  Anno 1894 expeditio Andreae Vilkitzkii hoc nomen confirmavit. 

Anno 1901 Eduardus de Toll primum aedificium ad carbonem servandum hic reliquit. Anno 1915 colonia maior cum stationibus radiophonica et meteorologica aedificabatur. Portus marinus anno 1934 construi coepit. Ludus litterarum anno 1943 apertus est.

## Notae 
## Nexus externi 
* Situs proprius 
* Dicksonis historia 

Categoria:Territorium Crasnoiarense
Categoria:Portus oceani Arctici
Categoria:Condita 1916
Dalainor

thumb|Dalainor anno 2010
**Dalainor** (Mongolice *Далай нуур*, Sinice 达赉湖) vel  **Hulun** (Mongolice *Хулуун хуур / Huluun hûûr*, Sinice 呼伦湖) est lacus in regione Mongolia  Citeriore Sinarum, in planitie elevata Barga situs. Area Dalainoris circa 2000 chm2 est.

Kerulen et Ortschun gol fluvii in Dalainorem influunt. Annis aquosioribus Dalainoris aquae per *Mutnaiam* ramum temporalem in Argunum fluunt; ceteris annis endorrheicus est Dalainoris systema.

## Notae
## Nexus externi
Categoria:Lacus Sericae
Categoria:Mongolia Citerior
!
Kerulen

**Kerulen** (Mongolice *Херлен/Cherlen*, Sinice 克鲁伦河, *Kèlǔlún*) est flumen est in Mongolia et in Mongolia Citeriore regione Sinarum. Longitudinem circa 1254 chm habet. In planitie montana Kentei oritur, per steppam fluit et in Dalainorem lacum effunditur. Čoibalsan urbs ad Kerulenem sita est.

## Notae 
## Nexus externi 
Categoria:Flumina Mongoliae
Categoria:Flumina Sericae
Categoria:Mongolia Citerior
Categoria:Systema fluviorum lacus Dalainoris
Tortilla ovacea

thumb|Tortillae Hispanicae frustum

**Tortilla ovacea** vel **Hispanica** (Hispanica *tortilla española* sive et *tortilla de huevo*) est patina de ovis aliisque impensis. Tortilla ex ovis tantum, aliis impensis omissis, Hispanice *tortilla francese* nominari solet, sed *tortilla española* saepissime ex ovis patatisque fit, cui addi solent cepae concisae.

## Bibliographia 
; Lexicographica
* "Tortilla" in *Diccionario de la lengua española* (*RAE*)

; Gastronomica
* Andrea de Vivar, "La tortilla de patatas, ¿con o sin cebolla? ¡No hay quien se ponga de acuerdo!" (3 Novembris 2021) apud *Uppers*

!
Archidioecesis Sanctae Fidei in America Septentrionali

[thumb|[Templum Archidiœcesis Sanctae Fidei in America Septentrionali.]]
**Archidioecesis Sanctae Fidei in America Septentrionali** est metropolitana Ecclesiae Catholicae Romanae sedes episcopalis in Urbe Sanctae Fidei in Novo Mexico sita.

## Historia 
Dioecesis, anno 1850 consituta, archidioecesis anno 1875 facta est.

## Archiepiscopi 
# Ioannes Baptista Lamy (1875&ndash;1885)
# Ioannes Baptista Salpointe (1885&ndash;1894)
# Placidus Ludovicus Chapelle (1894&ndash;1897)
# Petrus Bourgade (1899&ndash;1908)
# Ioannes Baptista Pitaval (1909&ndash;1918)
# Albertus Daeger, OFM (1919&ndash;1932)
# Rudolphus Gerken (1933&ndash;1943)
# Edvinus Byrne (1943&ndash;1963)
# Iacobus Petrus Davis (1964&ndash;1974)
# Robertus Fortune Sanchez (1974&ndash;1993)
# Michael Jarboe Sheehan (1993&ndash;2015)
# Ioannes Carolus Wester (2015&ndash;praesens)

## Nexus externi 
* Pagina Archidioecesis 

## Notae 
!
Categoria:Constituta 1850
Sanctae Fidei Archidioecesis
Categoria:Sancta Fides (Novum Mexicum)
Can

**Can** (Russice Кан) est flumen in Siberia, in territorio Crasnoiarensi Russiae, accola dexter Ieniseae. In Albimontio Canensi (Saianum Orientalium parte) oritur, circa 629 chm fluit et in Ieniseam effunditur. Urbes *Kansk* (*Urbs Canensis*) et *Zelenogorsk* (*Urbs Montium Viridium*) ad Canem sitae sunt. Ferrivia Transsibirica in Urbe Canensi Canem transit.

## Notae
## Nexus externi
* Can in *Registro nationali aquarum* 

Categoria:Flumina Russiae Asiaticae
Categoria:Systema Ieniseae fluminis
Categoria:Territorium Crasnoiarense
Iga

**Iga** (Mongolice *Эгийн/Egijn* vel *Эг/Eg*) est flumen est in Mongolia. Longitudinem circa 475 chm habet. E lacu Chubsugul oritur et in Selengam effunditur. 

Thymalli, brachymystaces, *Hucho taimen* in Iga gignuntur.
## Notae 
## Nexus externi 
* Iga in *Encyclopaedia Sovietica magna* 

Categoria:Flumina Mongoliae
Categoria:Systema Ieniseae fluminis
Ienisea (discretiva)

* Ienisea, flumen Russiae
* Ienisea, urbs Russiae
* Ienisea Maior (Bij Chem) et
* Ienisea Minor (Kaa Chem), flumina quorum confluentia Ienisea oritur
* Ienisea Superior (Ulug Chem), nomen quod interdum fluxui superiori Ieniseae datur
Frictata

thumb|Frictata
**Frictata**, seu Latinitate culinaria **Fritata**, Italiane *frittata*, est genus sphungatorum in Italia saepe paratum. Hoc praeceptum dat Iohannes de Bockenheim coquus pontificalis saeculo XV ineunte:
:Sic fac FRITATEM DE POMERANCIIS. Recipe ova percussa, cum pomeranciis ad libitum tuum, et extrahe inde sucum, et mitte ad illa ova cum zucaro [bene temperato]; post hoc recipe oleum olive, vel segimine, et fac califieri in patella, et mitte illa ova intus [et fac plane coquere]. Et erit pro ruffianis et leccatricibus [pro hystrionibus].

Martinus Comensis, qui anno circiter 1470 de arte culinaria Italice scripsit, sphungatum descripsit quod medio inter ova spongia Francica recentiora et frictatas Italicas recentiores iacet, caseo semper addito, insuper herbis si placeat:
:*CAPITOLO PER COCER OVA IN OGNI MODO* — FRICTATA — ''Battirai l'ova molto bene, et inseme un poca de acqua et un poco di lacte per farla un poco più morbida, item un poco di bon caso grattato, et cocirala in bon botiro perché sia più grassa. Et nota che per farla bona non vole esser voltata né molto cotta. Et volendola fare verde, prendirai slmilmente le cose sopra ditte giognendoli del suco de queste herbe, cioè vieta, petrosillo in bona quantità, borragine, menta, maiorana, salvia in minore quantità, passando il ditto suco; poi cavarai piste le herbe molto bene per la stamegna. Et per fare in un altro modo frittata con herbe, prendirai le sopra ditte herbe et tagliate menute le frigerai un poco in un bon botiro o oglio, mescolandole con l'ova et l'altre cose sopra ditte farai la frittata et cocirala diligentemente che sia bene staionata et non troppo cotta.*

Aliquid generis sphungatorum vel frictatarum e piscibus contusis, sed sub nomine *pesce d'uovo* ("piscis de ovo"), comedere solebat Iacobus de Pontormo anno 1554, diebus praesertim castimonialibus.

## Notae 
* 1891 : Pellegrino Artusi, *La scienza in cucina e l'arte di mangiar bene*. Florentiae: Landi, 1891 pp. 72-75 apud *Internet Archive*

; Notae ad bibliographiam subiunctae

## Nexus externi 
* "Prostitute e ruffiani" apud *Cucina medievale''

Categoria:Sphungata
Categoria:Ars coquinaria Italica
Categoria:Patinae
Tasseewa flumen

**Tasseewa** vel melius **flumen Tassei** (Russice *Тасеева река*) est flumen in  territorio Crasnoiarensi Russiae, Angarae accola maximus. E confluentia Tschonae et Biriussae fluminum oritur (confluentiae locus Bracae (*Štany*) vulgo nominatur), circa 116 chm patet et in Angara chilometro sexagesimo octavo ab ostio eius effiunditur. Fluxu superiore cataractas habet. Fluminis Tassei accola maximus Ussolca est.

## Notae 
## Nexus externi 
* Flumen Tassei in *Registro nationali aquarum* 

Categoria:Flumina Russiae Asiaticae
Categoria:Territorium Crasnoiarense
Categoria:Systema Ieniseae fluminis
Tschona

**Tschona** (Russice *Чуна*) vel **Uda** (Russice *Уда*) est flumen in regione Ircutensi et territorio Crasnoiarensi Russiae. In Iugo Udinico montium Saianorum Orientalium oritur, 1203 chm patet et cum Biriussa flumine confluit; ex earum confluentia flumen Tassei initium capit, quae in Angaram effunditur. Udinium Inferius (*Nižneudinsk*) urbs ad flumen situm est.

Fluxu superiore et medio saepius Uda nominatur, fluxu inferiore (post *Tschunskij* vicum) Tschona.

## Notae 
## Nexus externi 
*Tschona (Uda)  in *Lexico encyclopaedico Brockhaus et Efron* 

Categoria:Flumina Russiae Asiaticae
Categoria:Territorium Crasnoiarense
Categoria:Regio Ircutensis
Categoria:Systema Ieniseae fluminis
Orchon

**Orchon** (Mongolice *Орхон*) est flumen est in Mongolia. Longitudinem circa 1124 chm habet. In montibus Changai oritur et in Selengam effunditur. 

Chara Balgas, caganatus Uigurici antiqui caput, et Caracoram, imperii Mongolici caput, in ripis Orchonis sitae erant. Nunc Suchebatoria urbs ad Orchonem prope ad ostium sita est.

Charatal (vulgo *Charaa Gol*) Orchonis accola magnus est. Ulanbatoria ad Tuulem Orchonis accolam sita est. 

## Notae 
## Nexus externi 
Categoria:Flumina Mongoliae
Categoria:Systema Ieniseae fluminis
Ienisea Maior

**Ienisea Maior** (Russice Большой Енисей, Tuvinice *Бий Хем / Bij Chem*, i.e. *flumen magnum*) est flumen Tuvae, Ieniseae fons dexter. E lacu Kara Balyk oritur, per demissionem Todžinicam transit, post per demissionem Tuvinicam. Toora Chem est accola Ieniseae Maioris maximus, In Hierocaesarea urbe cum Ienisea Minore confluit, quo Ienisea flumen oritur.

## Notae
## Nexus externi
* Ienisea Maior in *Registro nationali aquarum* 

Categoria:Flumina Russiae Asiaticae
Categoria:Systema Ieniseae fluminis
Categoria:Tuva
Dies Zamenhofiana

[thumb|[Gastellus pro die Zamenhofiana factus.]]
**Dies Zamenhofiana** est ritus ad culturam, litteras, et linguam Esperanticam promovendas designatus, qui die 15 Decembris celebratur. Ad honorem diei natalis Ludovici Lazari Zamenhof, creatoris linguae Esperanticae, constituta est.

Die 15 Decembris anno 2009, centum et quinquaginta anni anniversarii Ludovici Lazuri Zamenhof celebrati sunt.

## Notae 
Categoria:Lingua Esperantica
Categoria:Ritus Decembris
Lignorum demissio

[thumb|upright=0.8|left|Demissio lignorum ratibus prope ad [Vancuverium]]
[thumb|Flatores in [pittacium cursuale|pittacio cursuali Finnico]]
**Lignorum flumine secundo demissio** est genus transportationis stipitum arborum caesorum e silva ad regionem vias vel vehicula habentem, cum ligna in flumen iaciantur, quod suo fluxu eos vehat. In rates saepe ligna vinciuntur vel alio modo diriguntur; operarii qui truncos demittunt et dirigunt flatores nuncupantur.
[thumb|upright=0.8|Lignorum demissio mole continua per [Costroma (flumen)|Costromam flumen Buj in urbe sita.]]

## Notae
## Nexus externi
* Lignorum demissio in *Dictionnaire historique de la Suisse* 
* Lignorum demissio in *Den Store Danske* 
* Lignorum demissio in *Lexico encyclopaedico Brockhaus et Efron* 

Categoria:Flumina
Categoria:Ligna
Categoria:Silvae
Categoria:Vectura